73. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 404 της 7/25 Ιουν. 1962 (ΦΕΚ Α' 95) Περί μετατάξεως μονίμων και κατατάξεως εφέδρων Υγειονομικών Αξιωματικών εις την Υγειονομικήν Υπηρεσίαν του Σώματος της Ελληνικής Βασιλικής Χωροφυλακής. Εχοντες υπ’ όψιν τας διατάξεις: 1)Του άρθρ. 3 παρ. 1 εδάφ. β' και άρθρ. 29 του Ν.Δ. 3365/1955 «περί Κώδικος του Σώματος της Ελληνικής Βασιλικής Χωροφυλακής». 2)του Α.Ν. 1671/1951 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Νόμ. 3076/1954, 3)την υπ’ αριθ. 92138 από 16.12.1954 απόφασιν του Υπουργού Εσωτερικών «περί αναθέσεως ακήσεως αρμοδιοτήτων του Υπουργού Εσωτερικών εις τον Υφυπουργόν», δημοσιευθείσαν εις το υπ’ αριθ. 250 ΦΕΚ (τεύχος Β') της 16.12.1954 και 4)την υπ’ αριθ. 279/1962 γνωμοδότησιν του Συμβουλίου Επικρατείας, προτάσει των Ημετέρων επί της Εθνικής Αμύνης Υπουργού και Εσωτερικών Υφυπουργού, απεφασίσαμεν και διατάσσομεν: Άρθρ.1.-1.Προς πλήρωσιν των εκάστοτε κενών εις τας θέσεις Υγειονομικών Αξιωμαατικών του Σώματος Ελληνικής Βασ. Χωροφυλακής ο Υφυπουργός Εσωτερικών προσκαλεί πάντας τους δικαιουμένους κατά τας διατάξεις της παρ. 1 περ. β' και γ' του άρθρ. 29 του Ν.Δ. 3365/1955 «περί Κώδικος Ελληνικής Βασ. Χωροφυλακής» και επιθυμούντας, όπως εντός τακτής από της δημοσιεύσεως της προσκλήσεώς του εις την Εφημερίδα της Κυβερνήσεως προθεσμίας, ήτις δεν δύναται να η ελάσσον του μηνός, υποβάλωσιν εις την Διεύθυνσιν Προσωπικού Χωροφυλακής του Υπουργείου Εσωτερικών σχετικήν αίτησιν. 2.Εις την ως άνω πρόσκλησιν, δέον ν’ αναφέρηται ο αριθμός των προς πλήρωσιν θέσεων κατά βαθμούς και η ειδικότης, προκειμένου δε περί κατατάξεως Εφέδρων, εκ Μονίμων ή εξ Εφέδρων, δέον να καθορίζηται και το όριον ηλικίας τούτων, το οποίον δεν δύναται να υπερβαίνη το 40όν έτος δια τους βαθμούς μέχρι και του Ιατρού, το 45ον δια τον βαθμόν του Επιάτρου και το 50όν δια τους βαθμούς του Αρχιάτρου ή Γενικού Αρχιάτρου. 3.Οι εκ των επιθυμούντων να καταταγώσιν έφεδροι εκ μονίμων ή εξ εφέδρων, δέον συν τη αιτήσει να υποβάλωσι και τα κάτωθι δικαιολογητικά: α)Πιστοποιητικόν Δήμου ή Κοινότητος. β)Πιστοποιητικόν Ποινικού Μητρώου περί της εν γένει ποινικής αυτών καταστάσεως. γ)Πιστοποιητικόν Εισαγγελικής Αρχής του τόπου κατοικίας των ότι δεν εκκρεμεί ποινική δίκη εις βάρος των δια τι εκ των εν τω άρθρ. 2 παρ. 2 του Β.Δ. 261/1961 «περί Κανονισμού Στρατολογίας Χωροφυλακής» αναφερομένων εγκλημάτων. δ)Πιστοποιητικόν του οικείου Στρατολογικού Γραφείου περί της στρατολογικής των καταστάσεως. ε)Πτυχίον σπουδών. ς)Πιστοποιητικόν του οικείου Ιατρικού Συλλόγου εμφαίνον τον χρόνον ασκήσεως του Ιατρικού επαγγέλματος και την ειδικότητα. ζ)Παν έτερον στοιχείον και πληροφορίαν περί της στρατιωτικής προϋπηρεσίας των και επιστημονικής αυτών καταρτίσεως (διατριβάς κλπ.). η)Βεβαίωσιν περί υποβολής αιτήσεως προς έκδοσιν πιστοποιητικού νομιμοφροσύνης. Άρθρ.2.-1.Η Διεύθυνσις Προσωπικού Χωροφυλακής του Υπουργείου Εσωτερικών συγκεντροί τας κατά το προηγούμενον άρθρον υποβαλλομένας αιτήσεις μετά των συνημμένων αυταίς δικαιολογητικών, ως και τα τυχόν παρά της Υπηρεσίας έτερα συλλεγέντα σχετικά στοιχεία και διαβιβάζει ταύτα μετά την εκπνοήν της ταχθείσης προθεσμίας εις το Συμβούλιον Προαγωγών Αξιωματικών Χωροφυλακής. 2.Προς το αυτό Συμβούλιον διαβιβάζονται ομοίως τη αιτήσει του Υφυπουργού Εσωτερικών παρά των αρμοδίων Υπηρεσιών του Υπουργείου Εθνικής Αμύνης οι ατομικοί Φάκελλοι και Βιβλιάρια των υποβαλόντων αιτήσεις μετατάξεως μονίμων εν ενεργεία Υγειονομικών Αξιωματικών. 3.Δια τον δέοντα έλεγχον των τυπικών και ουσιαστικών προσόντων των υποβαλόντων αιτήσεις και την λήψιν αποφάσεων περί της καταλληλότητος εκάστου τούτων, αρμόδιον δια του παρόντος καθίσταται το Συμβούλιον Προαγωγών Αξιωματικών Χωροφυλακής το οποίον εν προκειμένω συγκροτείται εκ των εν τω άρθρ. 143 του Ν.Δ. 3365/1955 αναφερομένων, επιπροσθέτως εξ ενός Καθηγητού Παθολογίας του Πανεπιστημίου Αθηνών και του Διευθυντού Υγειονομικής Υπηρεσίας του Γενικού Επιτελείου Στρατού, αμφοτέρων συμμετεχόντων υποχρεωτικώς μετά ψήφου και οριζομένων του μεν πρώτου δια πράξεως του Υπουργού Εθνικής Παιδείας, του δε δευτέρου δια διαταγής του Υπουργού Εθνικής Αμύνης. Περί των αποφάσεων τούτων, συντάσσεται εν πρακτικόν υπογραφόμενον υπό του Προέδρου και των Μελών, όπερ και υποβάλλεται αμελλητί μεθ’ απάντων των σχετικών προς τον Υφυπουργόν των Εσωτερικών. 4.Αι παρ. 1 και 2 του άρθρ. 146 του Ν.Δ. 3365/1955 «περί Κώδικος Ελληνικής Βασ. Χωροφυλακής» εφαρμόζονται και εν προκειμένω, κατ’ αναλογίαν. Άρθρ.3.-1.Εκ των κατά το προηγούμενον άρθρον κριθέντων καταλλήλων ο Υφυπουργός των Εσωτερικών εκλέγει κατά την κρίσιν του τον απαιτούμενον αριθμόν προς πλήρωσιν των κενών συμφώνως      τη     κατά    άρθρ.1     προσκλήσει (Μετά τη σελ.226,34) Σελ.226,35 200-041 76 πλην των μονίμων Υγειονομικών Αξιωματικών των Ενόπλων Δυνάμεων, δι’ ους απαιτείται και σύμφωνος γνώμη του Υπουργού Εθνικής Αμύνης. 2.Τους εκ των ως ανωτέρω επιλεγέντων εφέδρους εκ Μονίμων ή εξ Εφέδρων παραπέμπει εις την Α.Σ.Υ. Επιτροπήν προς διαπίστωσιν εάν ώσιν υγιείς και έχωσιν αρτίαν σωματικήν διάπλασιν και γενικώς εάν κρίνωνται ικανοί δια την εν γένει υπηρεσίαν του Αξιωματικού Χωροφυλακής. 3.Τους τελικώς κριθέντας παρά της Α.Σ.Υ. Επιτροπής ως ικανούς εφέδρους εκ Μονίμων ή εξ Εφέδρων ως και τους εκλεγέντας υπ’ αυτού Μονίμους εν ενεργεία Υγειονομικούς Αξιωματικούς ο Υφυπουργός Εσωτερικών κατατάσσει ή μετατάσσει με τον αντίστοιχον βαθμόν τούτων ως Υγειονομικούς Αξιωματικούς Χωροφυλακής δια Β.Δ/τος προκαλουμένου υπό του Υφυπουργού Εσωτερικών και του Υπουργού Εθνικής Αμύνης, εντός μηνός από της υποβολής του πρακτικού του Συμβουλίου. 4.Το Β.Δ/μα δημοσιεύεται εις την Εφημερίδα της Κυβερνήσεως, μεθ’ ο κοινοποιείται εις ένα έκαστον των μεταταγέντων ή καταταγέντων, όστις εντός 10 ημερών από της κοινοποιήσεως υποχρεούται εις την ανάληψιν των καθηκόντων του. 5.Η σειρά αρχαιότητος αυτών έσεται η μεταξύ των υφισταμένη, κατά τον χρόνον της δημοσιεύσεως των ανωτέρω Β.Δ/των εις την γενικήν επετηρίδα των ενόπλων δυνάμεων. Επί ομοιοβάθμων οι μόνιμοι καταλαμβάνουσι το δεξιόν. Καταργείται από της δημοσιεύσεως του παρόντος το Β.Δ/μα 10.3.1956 (Α' 114) «περί μετατάξεως Μονίμων και κατατάξεως εφέδρων Υγειονομικών Αξιωματικών εις την Υγειονομικήν Υπηρεσίαν του Σώματος της Ελληνικής Βασ. Χωροφυλακής». Εις τον αυτόν επί των Εσωτερικών Υφυπουργόν ανατίθεμεν την δημοσίευσιν και εκτέλεσιν το παρόντος Δ/τος μετά την υπογραφήν και υπό του Υπουργού Εθνικής Αμύνης. Σελ. 226,36 200-042 77 